**ROMÂNIA** (Nu produce efecte juridice)\*

**JUDEŢUL MUREŞ**

**MUNICIPIUL TÎRGU MUREŞ**

**D.A.S.C.P.C.**

**Serviciul Relaţii Interne şi Internaţionale Inițiator**

**Nr. 46685 din 20.06.2022 Primar**

**Soós Zoltán**

**Referat de aprobare**

**privind finanţarea din bugetul local a indemnizației în valută**

**pentru o delegaţie din partea Municipiului Târgu Mureș în vederea deplasării la Baja / Ungaria, în perioada 6 - 10 iulie 2022**

Muzeul Türr István și „Palatul Culturii Bácska” din Baja, Ungaria, a adresat dlui primar Soós Zoltán o invitație de a participa în perioada 6-10 iulie 2022 la Baja. Astfel, Municipiul Târgu Mureș este invitat să participe cu o expoziție de artă plastică, respectiv cu artiști plastici din Târgu Mureș, expoziție care va fi deschisă pe 8 iulie în „Palatul Culturii Bácska”, unde va putea fi vizitată timp de o lună și jumătate. 50 de tablouri și 10 lucrări plastice vor fi prezentate în cadrul acestei expoziții. Scopul delegației este stabilirea de relaţii de colaborare cu alte orașe înfrățite și de promovare a culturii și a artelor locale.

Drepturile şi obligaţiile personalului trimis în străinătate pentru îndeplinirea unor misiuni cu caracter temporar sunt reglementate de H.G. 518/1995, modificată și completată.

Categoriile de diurne sunt stabilite în anexa la hotărârea mai sus menționată, natura deplasării în cazul de față înscriindu-se la categoria I de deplasare, în cazul deplasării în Ungaria –Baja. Cazarea și masa vor fi acoperite de către organizator, astfel coeficientul fiind de 50%.

Membrii delegației vor fi următoarele persoane: Borsos Csaba inspector superior din cadrul Serviciului Relații Interne și Internaționale, Barta Katalin consilier al primarului din cadrul Cabinetului Primar, Váry Florentina Maria – Director și Șagău Zenovia Maria – Director adjunct din cadrul Serviciului Public de Utilități Municipale, Alzner Dieter – referent la Direcția Tehnică (conducător auto).

- diurnă: 5 zile / 5 persoane/ Ungaria – 5 x 5 x 17,5 = 437,5 EUR (respectiv, 2164,40 lei, calculat la curs BNR comunicat în 17 iunie 2022, 1 EURO = 4,9472 lei

Deplasarea se va face cu autoturism instituție și un microbuz (din afara instituției) pentru transportul persoanelor și a tablourilor.

- transport: carburant: 1896 lei

rovignetă: 120,00 lei

- asigurare de călătorie: 250 lei

Total cheltuieli membrii delegaţiei: diurnă 437,5 euro (respectiv 2164,40 lei, conform cursului valutar BNR comunicat în 17 iunie 2022 de 1 eur= 4,9472 lei),

2016,00 lei cheltuieli de transport (carburant, taxe de drum) și 250 lei (asigurare de călătorie).

Total cheltuieli deplasare în lei = 4430,40

Având în vedere cele prezentate mai sus, supunem pentru analiză şi aprobarea dumneavoastră proiectul de hotărâre privind finanţarea din bugetul local a sumei necesară cheltuielilor de deplasare.

Anexe: adresa nr. 14063 din 21.02.2022 și adresa nr. 14938 din 23.02.2022

Director Executiv Adj. Șef Serviciu

Cosmin Blaga Aurel Trif

Aviz favorabil al Aviz favorabil al

Direcției Economice Direcției Juridice

Dir. economic Dir. executiv

Crăciun Ioan Florin Buculei Dianora Monica

\*Actele administrative sunt hotărârile de Consiliu local care intră în vigoare și produc efecte juridice după îndeplinirea condițiilor prevăzute de art. 129, art. 139 din O.U.G. nr. 57/2019 privind Codul Administrativ

**ROMÂNIA PROIECT**

**JUDEŢUL MUREȘ (Nu produce efecte juridice)\***

**CONSILIUL LOCAL AL**

**MUNICIPIULUI TÂRGU MUREŞ**

**Inițiator,**

**PRIMAR**

**SOÓS ZOLTÁN**

**Hotărârea nr.\_\_\_\_\_\_\_**

**din\_\_\_\_\_\_\_\_\_\_\_\_\_\_\_\_\_\_\_2022**

**privind finanţarea din bugetul local a indemnizației în valută**

**pentru o delegaţie din partea Municipiului Târgu Mureș în vederea deplasării la Baja / Ungaria, în perioada 6 - 10 iulie 2022**

Consiliul local al Municipiului Târgu Mureş, întrunit în şedinţă ordinară de lucru,

Având în vedere:

Referatul de aprobare nr. 46685din 20.06.2022, inițiat de Primarul Municipiului Târgu Mureș prin Serviciul Relații Interne și Internaționale, privind finanţarea din bugetul local a cheltuielilor de deplasare pentru o delegaţie din partea Municipiului Târgu Mureş la Baja / Ungaria, în perioada 6-10 iulie 2022.

Avizele favorabile ale direcțiilor de specialitate

Raportul Comisiilor de specialitate din cadrul Consiliului local municipal Târgu Mureș

În conformitate cu prevederile H.G. nr. 518/1995, cu completările şi modificările ulterioare, privind unele drepturi şi obligaţii ale personalului trimis în străinătate pentru îndeplinirea unor misiuni cu caracter temporar, modificată și completată,

În temeiul prevederilor art. 129, alin. (2) lit. „e”, art. 139 alin. (1) și art. 196 alin. (1) lit. „a” și art. 243, alin 1, lit. „a”, din O.U.G. nr. 57/2019 privind Codul administrativ, cu modificările ți completările ulterioare.

**Hotărăşte:**

**Art.1** Se aprobă finanţarea din bugetul local a indemnizaţiei în valută pentru o delegaţie din partea Municipiului Târgu Mureş în vederea deplasării la Baja / Ungaria, în perioada 6 - 10 iulie 2022.

**Art.2.** Componența delegației va fi următoarea: Borsos Csaba - inspector superior din cadrul Serviciului Reații Interne și Internaționale, Barta Katalin - consilier al primarului din cadrul Cabinetului Primar, Váry Florentina Maria – Director și Șagău Zenovia Maria – Director adjunct din cadrul Serviciului Public de Utilități Municipale, Alzner Dieter – referent la Direcția Tehnică (conducător auto).

**Art.3.** Indemnizația în valută pentru delegația din partea Municipiului Târgu Mureș este în valoare de 437,5 euro diurnă (respectiv 2164,40 lei, conform cursului valutar BNR comunicat în 17 iunie 2022 de 1 euro = 4,9472 lei), cheltuieli de transport (carburant, taxe de drum) în valoare de 2016,00 lei și asigurare de călătorie în valoare de 250 lei.

**Art.4.** În şedinţa imediat următoare delegaţia va prezenta o informare cu privire la desfăşurarea vizitei şi rezultatele acesteia.

**Art.5.** Cu aducerea la îndeplinire a prevederilor prezentei hotărâri se încredinţează Executivul Municipiului Târgu Mureş prin Serviciul Relaţii Interne şi Internaţionale şi Direcţia Economică.

**Art.6.** În conformitate cu prevederile art. 252, alin.1, lit. „c” și art. 255 din O.U.G. nr. 57/2019 privind Codul Administrativ, precum și ale art. 3, alin. 1 din Legea nr. 554/2004 privind

contenciosul administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**Art. 7** Prezenta hotărâre se comunică:

Serviciului Relații Interne și Internaționale

Direcției economice

**Viză de legalitate**

**Secretarul general al Municipiului Târgu Mureş**

**Bâta Anca-Voichița**

\*Actele administrative sunt hotărârile de Consiliu local care intră în vigoare și produc efecte juridice după îndeplinirea condițiilor prevăzute de art. 129, art. 139 din O.U.G. nr. 54/2019 privind Codul Administrativ, cu modificările și completările ulterioare